Vysvetlenie č. 6

**Otázka č. 1**

1. Súťažné podmienky, časť všeobecné informácie, článok 16 (strana 10/17):
„Lehota viazanosti ponúk je 6 mesiacov od uplynutia lehoty na predkladanie ponúk“
Vzhľadom na krátkosť harmonogramu (odovzdanie a prevzatie mechanických a strojných častí najneskôr do 27.12.2023) a nutnosť čo najskôr potvrdiť s dodávateľom objednávku mechanických a strojných častí, navrhujeme zmenu lehoty viazanosti ponuky na fixný termín a to najneskôr do 30.01.2023.
V nadväznosti na to navrhujeme upraviť aj článok 13 písmeno b), posledný odsek: platnosť bankovej záruky končí dňom 30.01.2023

**Odpoveď č. 1**

Vyhlasovateľ realizuje obstaranie predmetu zákazky prostredníctvom podporu z EÚ fondov. Jednou zo zásadných náležitosti je proces kontroly celého priebehu/procesu obstarávania výberových konaní. Z uvedeného a s dostatočnou časovou rezervou je potrebné mať platnosť ponuky po dobu 6 mesiacov t.j. po dobu, kedy je navrhovateľ viazaný svojou ponukou. Po podpise zmluvného vzťahu prestáva táto lehota plynúť.

**Otázka č. 2**

2. Návrh Zmluvy o dielo, článok 4.8, prvá veta + Návrh Zmluvy o dielo, článok 4.12:

Písmená c), ca) a cb) článku 4.8 ako aj článok 4.12 Návrhu Zmluvy o dielo sú v nesúlade s Harmonogramom (článok 8 Zadávacej špecifikácie PZ) ako aj s prílohou č. 3 Zmluvy.
Rozpor je v tom, že zmluva požaduje aby Zhotoviteľ najprv zložil bankovú záruku vo výške 50% a potom mu bude v dvoch splátkach po 25% uvoľnená ak splní požadované míľniky.
Na rozdiel od toho v Harmonograme (článok 8 Zadávacej špecifikácie PZ) sa uvádza, že posledná splátka 50% bude uhradená Zhotoviteľovi proti protokolu o prevzatí technológie pri Dodávke mechanických a strojných častí zariadení na lokalitu, a iba v prípade ak úspešný uchádzač nezrealizuje Odovzdanie a prevzatie diela a uvedenie do prevádzky... do 31.12.2023, tak je povinný vystaviť k 31.12.2023 2 bankové záruky po 25%
Máme za to, že podmienky uvedené v Harmonograme (článok 8 ŠPZ) a v prílohe č. 3 Zmluvy o dielo sú stanovené správne, žiadame o zosúladenie v zmysle Harmonogramu.

**Odpoveď č. 2**

Vyhlasovateľ má za to, že uvedené podmienky sú v súlade s OPZ a vyhlasovateľ má maximálnu snahu zrealizovať dodávku technológií v priebehu roku 2023 a súčasne poskytnúť maximálnu súčinnosť dodávateľovi.

**Otázka č. 3**

3. V návrhu Zmluvy o dielo v článkoch 7 a 14 ako aj v článku 3 OVS sa uvádza záručná doba diela 5 rokov (60 mesiacov).

Žiadame o zosúladenie v zmysle článku 2.6 Zmluvy tak, aby záručná doba na mechanické a strojové časti Diela bola 1 rok, a súčasne platil záväzok Zhotoviteľa po dokončení inštalácie, montáže a odovzdaní Diela a Diela zabezpečiť a/alebo poskytnúť potrebné a nevyhnutné servisné služby na Diele minimálne počas nasledujúcich 5 rokov po jeho odovzdaní.

**Odpoveď č. 3**

Jednou zo základných podmienok je realizácia diela a jeho bezporuchová prevádzka po dobu 5 rokov. Z uvedeného dôvodu požaduje vyhlasovateľ záručnú dobu 5 rokov od odovzdania diela.

**Otázka č. 4**

4. Súťažné podmienky, časť všeobecné informácie, článok 10, písmeno m) strana 8/17:
Otázka pôvodná:
Ostatné vyhlásenia resp. potvrdenia požadované v Špecifikácii predmetu zákazky - Opis predmetu zákazky. Žiadame špecifikovať aké potvrdenia.
Opakovaná otázka:
Pre vylúčenie akýchkoľvek pochybností opakovane žiadame taxatívne vymenovať všetky „ostatné vyhlásenia resp. potvrdenia“ požadované v Špecifikácii predmetu zákazky - Opis predmetu zákazky.

**Odpoveď č. 5**

Potenciálny uchádzač je zodpovedný za prípravu a návrh riešenia predpokladaného diela. Jeho súčasťou sú jednotlivé strojne komponenty, ktoré navrhuje vo svojom riešení. Nakoľko vyhlasovateľ nepozná navrhovane riešenie, nie je schopný definovať potrebne technické a vyhlásenia a potvrdenia sú potrebné na preukázanie splnenia požiadaviek vyhlasovateľ na predmet zákazky. Od jeho riešenia (návrh technického riešenia predmetu zákazky) je možne odvodiť rozsah a obsah podkladov, ktoré bude komisia vyhlasovateľa posudzovať. Ak na základe predložených dokladov a dokumentov komisia nevie posúdiť splnenie požiadaviek predmetu zákazky požadovaných v Súťažných podmienkach je možne si vyžiadať vysvetlenie už predložených dokladov, ktoré potvrdia súlad a požiadavkami  a súčasne s legislatívou platnou v SR.

Ako príklad uvádzame:

Riešenie medzi skladových zásobníkov je viazané na možnosť posunu v areáli EMPARK. Pre tieto potreby je možne predpokladať, že bude spĺňať ADR normy pre technické plyny ako aj smernicu TPED 2010/35 EU.Avšak rozsah certifikácia / vyhlásenie o zhode je závisle od uchádzačovho riešenia a vyhlasovateľ očakáva plnenie legislatívnych predpisov a noriem ako aj jednotlivých časti opisu predmetu zákazky. Čiže aj v prípade tohto riešenia vieme len čiastočne definovať potrebné certifikácie.

Tým, že vyhlasovateľ umožnil predložiť ekvivalentné riešenie k požadovanému predmetu zákazky, musí umožniť predložiť aj také doklady/dokumenty , ktoré umožnia navrhovateľovi preukázať splnenie požiadaviek na predmet zákazky.

**Otázka č. 5**
5. V Opise predmetu zákazky, časť 8 (Harmonogram), odsek 9 sa uvádza:

„V prípade, že úspešný uchádzač nezrealizuje Odovzdanie/prevzatie diela a uvedenie do prevádzky podľa vyššie uvedeného opisu diela do 31.12.2023, tak je povinný vystaviť k 31.12.2023 dve bankové záruky na objednávateľa v nasledovnej výške...“
Otázka:
Splnenie vyššie uvedenej požiadavky na úspešného uchádzača (Zhotoviteľa) priamo závisí od včasného splnenia povinnosti zo strany objednávateľa, t. j. zabezpečenia právoplatného územného a stavebného povolenia, ako aj zabezpečenia stavebnej pripravenosti, bez ktorých nebude možné inštaláciu, montáž a testovanie diela zabezpečiť. Zhotoviteľ je tak vystavený riziku, že z dôvodu pochybenia tretej strany nebude schopný plniť termíny požadované v Harmonograme, a napriek tomu mu nebude banková záruka uvoľnená.
Rovnaký problém môže nastať aj pri uvoľňovaní druhej bankovej záruky, keď je takisto uvedenie diela do prevádzky podmienené plnením zo strany Navrhovateľa a to najmä dodaním: právoplatného územného rozhodnutia, stavebného povolenia a realizáciou potrebnej stavebnej pripravenosti.

Návrh:
Navrhujeme doplniť, aby úspešnému uchádzačovi bola posledná banková záruka uvoľnená aj v prípade, že nedôjde k inštalácii a odovzdaniu/prevzatiu diela z dôvodov na strane Objednávateľa.

**Odpoveď č. 5**

V bode 3.4 ZoD

*(V prípade, ak Zhotoviteľ nemôže plniť v dôsledku preukázateľného omeškania Objednávateľa, Zhotoviteľ nie je v omeškaní. V prípade, ak omeškanie Objednávateľa podľa prvej vety tohto odseku Zmluvy je preukázateľne v príčinnej súvislosti s predchádzajúcim omeškaním alebo predchádzajúcim neplnením Zhotoviteľa riadne a včas podľa podmienok Zmluvy, Zhotoviteľ sa dostáva do následného omeškania a zodpovedá za takéto následné omeškanie v celom rozsahu)* sa jasne definuje, že v prípade ak vznikajú prekážky na strane vyhlasovateľa, tak dodávateľovi neplynie lehota dodania. Máme za to, že nesplnenie legislativno-technických predpokladov (vyššie menovane) na strane vyhlasovateľa majú tuto podobu. Z uvedeného dôvodu nie je potrebne upravovať podklady obstarávania.

Je v záujme vyhlasovateľ poskytnúť maximálnu súčinnosť o včasné odovzdanie diela avšak musí mať k dispozícii inštitút viažuci sa na odovzdanie diela.